**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.12.2022, ora 08.00 – 25.12.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 25.12.2022, ora 07.00**

**RÂURI**

**Este în vigoare până pe data de 25.12.2022, la ora 09:00, atenţionarea hidrologică nr. 84-COD GALBEN, vizând depăşiri ale COTELOR DE ATENŢIE** pe râurile din bazinele hidrografice: Tisa – sector aferent S.H. Valea Vişeului, Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior**,** Tur, aferente **judeţelor** ***MARAMUREŞ şi SATU MARE.***

**Debitele au fost în creştere** ca urmare a precipitațiilor căzute în interval, cedării apei din stratul de zăpadă şi propagării pe râurile din bazinele hidrografice: Vişeu, Iza, Tur, Someșul Mare, Lăpuș, bazinele superioare ale Crasnei, Barcăului, Crișurilor și Arieșului, iar pe cele din bazinele Vedea, Bârlad, bazinul inferior al Argeșului, afluenții Prutului și pe cele din Dobrogea au fost staționare.

Pe celelalte râuri debitele au fost în general în scădere.

Scurgeri importante pe versanți, torenți şi pâraie, viituri rapide pe râurile mici cu efecte de inundații locale şi creșteri de debite şi niveluri cu posibile depăşiri ale **COTELOR DE ATENȚIE** s-au produs pe unele râuri mici din Maramureș ca urmare a precipitațiilor lichide căzute în interval, cedării apei din stratul de zăpadă şi propagării.

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Vedea, Siret (exceptând cursul superior al Sucevei, Moldovei și bazinul superior și mijlociu al Bistriței), Prut (exceptând cursul superior), bazinele superioare ale Argeşului şi Ialomiței, pe cursul mijlociu al Crasnei, în bazinul inferior al Oltului şi râurile din Dobrogea, unde au valori cuprinse între 30-80% din normalele lunare şi mai mici (sub 30%) pe râurile din bazinele hidrografice: Tazlău,Bârlad și Jijia.

Formațiunile de gheață (gheață la maluri, pod de gheață şi năboi) existente pe râurile din estul țării și din zonele montane din centrul țării au fost în uşoară restrângere, diminuare și eliminare.

Se situează peste **COTA DE ATENȚIE** râul Tur la stația hidrometrică Călinești Oaș (350+38)-jud. SM (sector îndiguit).

În interval s-a situat peste **COTA DE ATENȚIE** râul Valea Rea la stația hidrometrică Huța Certeze (170+2)-jud. SM.

**Debitele vor fi în scădere**, exceptând râurile din bazinele hidrografice Vedea, Bârlad, bazinul inferior al Argeșului, afluenții Prutului și cele din Dobrogea, unde vor fi staționare, iar pe cursurile mijlocii și inferioare ale Turului, Someșului, Crișului Negru și Crișului Alb vor fi în creștere datorită propagării.

Formațiunile de gheață (gheață la maluri, pod de gheață şi năboi) vor fi în diminuare și restrângere.

Se va situa peste **COTELE DE ATENȚIE** râul Tur la stațiile hidrometrice Călinești Oaș (350+20)-jud. SM, Turulung (360+40)-jud. SM și Micula (270+30)-jud. SM (sector îndiguit).

**DUNĂRE**

**Debitul la intrarea în ţară** (secţiunea Baziaş) în intervalul 24-25.12.2022 **a fost** î**n scădere, având valoarea de** **7300 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în scădere pe sectorul Gruia-Oltenița și în creștere pe sectorul Călărași-Tulcea.

**Debitul la intrarea în ţară** (secţiunea Baziaş) **va fi** **în scădere (7100 m3/s).**

În aval de Porțile de Fier debitele vor fi în scădere pe sectorul Gruia-Cernavodă, relativ staţionare pe sectorul Hârşova-Vadu Oii şi în creștere pe sectorul Brăila-Tulcea.

**ALIMENTĂRI CU APĂ**

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**2.** **Situaţia meteorologică în intervalul 24.12.2022, ora 08.00 –25.12.2022, ora 06.00**

**În ţară,** în cea mai mare parte a teritoriului, valorile termice diurne au continuat să fie mai ridicate decât cele normale datei (local cu abateri pozitive de peste 5 grade). În cursul zilei cerul a fost mai mult noros și a plouat pe arii relativ extinse, în general slab cantitativ, astfel în Maramureș și la munte, izolat s-au acumulat peste 10...15 l/mp. Pe alocuri s-a depus polei în prima parte a intervalului. La altitudini de peste 1700 m s-au semnalat precipitații sub formă de lapoviță și ninsoare. Noaptea, cerul s-a degajat în vestul și sudul teritoriului, iar în rest au mai fost înnorări temporare și pe arii restrânse ploi slabe. Vântul a suflat slab și moderat, cu intensificări temporare la munte, cu rafale ce au depășit 90...100 km/h, mai ales pe crestele din vestul Carpaților Meridionali. Este strat de zăpadă doar local în zona montană înaltă,unde măsura, peplatformele stațiilor meteorologice, până la 36...41 cm în Munții Călimani și Bucegi. Temperaturile maxime s-au încadrat între -1 grad la Adjud, Tecuci și Focșani și 12 grade la Sânnicolau Mare, Calafat și Mangalia, iar la ora 06 temperatura aerului era cuprinsă între -4 grade la Apa Neagră și 9 grade la Calafat și Pătârlagele. Local și temporar în zonele joase, îndeosebi din est, sud și centru, a fost ceață.

**Observaţie:** în intervalul de diagnoză au fost în vigoare 25 atenționări cod galben pentru fenomene meteorologice periculoase imediate, 7 emise de către SRPV Bacău, 6 de către CNPM București, 5 de către SRPV Craiova, 4 de către SRPV Timișoara, 2 de către SRPV Constanța și câte 1 de către SRPV Sibiu.

**La Bucureşti** valorile termice, mai ales cele diurne, s-au situat peste mediile climatologice ale datei, astfel maxima a fost de 8 grade la Filaret și Băneasa și 9 grade la Afumați. Cerul a fost variabil în primele ore ale zilei și mai mult senin în a doua parte a nopții, iar în restul intervalului a avut înnorări și la orele amiezii, trecător, a plouat slab. Vântul a suflat slab până la moderat. La ora 06 temperatura aerului avea valori de -1 grad la stația meteo Băneasa, 1 grad la Filaret și 3 grade la Afumați. În orele dimineții, în unele cartiere s-a semnalat ceață.

**3. Prognoza meteorologică în intervalul 25.12.2022, ora 08.00–27.12.2022, ora 8.00**

**În ţară** regimul termic va fi caracterizat de valori mai ridicate decât ar fi normal la această dată, cu precădere în jumătatea de sud. Temperaturile maxime se vor încadra în general între 5 și 13 grade, iar cele minime între -4 și 6 grade. Cerul va fi variabil, cu înnorări temporare și izolat ploi slabe, ziua în nordul, centrul și estul țării, precum și la munte, iar

noaptea în extremitatea de nord și nord-vest. Trecător, la altitudini mari în Carpații Orientali vor fi precipitații sub formă de lapoviță și ninsoare. Vântul va sufla slab și moderat, cu unele intensificări în prima parte a intervalului în zona înaltă a Carpaților Meridionali. Local va fi ceață sau nebulozitate joasă în prima parte a zilei în regiunile vestice, iar noaptea mai ales în cele sudice.

**La Bucureşti,** regimul termic, în special cel diurn, va fi caracterizat de valori mult mai ridicate decât ar fi normal la această dată, cu o maximă în jurul a 12 grade și o minimă de -3...-1 grad. Cerul va fi mai mult senin pe parcursul zilei, iar noaptea vor fi

nori de nivel jos și ceață. Vântul va sufla slab până la moderat.

**4. Informare nivometeorologică pentru perioada 24.12.2022, ora 20-27.12.2022, ora 20, la altitudini de pespte 1800 m**

**Evoluția vremii în intervalul 22-24.12.2022**

Vremea a fost mai caldă decât normalul perioadei. Cerul a fost temporar noros și pe arii relativ extinse s-au semnalat precipitații mixte, predominant ninsori la peste 1800 m și ploi sub 1500 m. Cantitățile de precipitații au fost moderate pe rama nordică a Carpaților Meridionali (unde s-au înregistrat creșteri mai importante de strat, de până la +11 cm la Bâlea-Lac), în nordul Carpaților Orientali și în masivele vestice(Carpații Occidentali și vestul celor Meridionali) și slabe în rest. Vântul a suflat slab şi moderat, cu intensificări de 60-70 km în zonele înalte din Carpaţii Meridionali şi Orientali, în creștere în ultimele ore ale intervalului în toate masivele, până la 90-100 km/h pe crestele din Meridionali. Stratul de zăpadă a crescut cu câţiva cm în zonele înalte și s-a diminuat la altitudini mai joase. Temporar s-a semnalat ceață, asociată trecător și cu depuneri de chiciură în zonele înalte.

**În data de 24.12.2022, la ora 14:** stratul de zăpadă din platformele stațiilor meteorologice măsura: 40 cm la Vârfu-Omu, 36 cm la Rețitiș-Călimani, 31 cm la Bâlea-Lac, 12 cm la Ceahlău-Toaca și Vf. Țarcu, la restul stațiilor meteorologice de munte fiind sub 10 cm.

**Prognoza vremii în intervalul 24.12.2022, ora 20:00-27.12.2022, ora 20:00:**

Vremea va fi mai caldă decât normalul termic al acestei perioade. Cerul va fi temporar noros şi local se vor semnala precipitaţiii mixte (ce izolat vor favoriza depunerile înghețate sub 1800 metri), predominant ninsori în prima noapte(24/25 decembrie), iar în restul intervalului ninsori trecătoare la altitudini de peste 1800 m și ploi slabe la altitudini joase. Izolat se pot atinge sau depăși 10 l/mp, iar stratul de zăpadă va mai înregistra creșteri ușoare în zonele înalte. Vântul va sufla în general moderat, cu intensificări temporare de 50-70 km/h în toate masivele, iar în zonele înalte cu rafale de 80-100 km/h, viscolind zăpada, mai ales pe crestele Carpaţilor Meridionali şi Orientali. Temporar se va semnala ceaţă, asociată pe creste şi cu depuneri de chiciură.

**Temperaturi prognozate în intervalul 24-27.12.2022, ora 20:00:**

**Peste 1800 m: temperaturi minime**: -9...-4 grade, în creștere în noaptea de 26/27 decembrie, **temperaturi maxime**: -6 -0 grade, cu cele mai ridicate valori în ziua de 27 decembrie;

**Sub 1800 m: temperaturi minime:** între -4...2 grade, **temperaturi maxime**: -2...5 grade cu valori ușor mai ridicate în ziua de 27 decembrie.

**Vânt la peste 2000 m:** din sector nord-vestic, vestic şi sud-vestic cu viteze de 80-100 km/h

**Izoterma de 0 grade**: oscilează între 1000 și 2000 m, în primele 36 de ore cu valorile cele mai scăzute în Carpații Orientali și cu cele mai ridicate în Carpații Meridionali, iar spre finalul intervalului în creștere în toate masivele.

**Zona montană înaltă:**

La peste 1800 m întâlnim un strat de zăpadă proaspătă, în general de câțiva cm, mai consistent pe rama nordică a Carpaților Meridionali (în special în Munții Făgăraș) și în nordul Carpațior Orientali, unde pe alocuri poate atinge sau depăși 10 cm. Acest strat proaspăt este depus peste zăpada veche, consolidată, care e constituită din multiple cruste de gheață. La altitudini sub 1800 m stratul de zăpadă este umezit şi a continuat să se topească uşor în toate masivele. În următoarele 48 de ore, temporar se vor semnala precipitaţii mixte, trecător ninsori, iar stratul de zăpadă proaspătă va mai crește ușor la peste 1800 m.

Pe crestele din Carpaţii Meridionali şi Orientali vântul puternic a format unele plăci de vânt pe versanții estici şi local troiene, în general de dimensiuni mici. Pe pantele înclinate sau pe văile adăpostite, unde zăpada prezintă acumulări mai importante, se pot declanșa cu totul izolat unele avalanşe de mici dimensiuni, mai ales la supraîncărcări, prin alunecarea stratului de zăpadă proaspătă de la suprafaţă peste straturile mai dure și înghețate aflate dedesubt. Sub 1800 m stratul de zăpadă se va menține extrem de redus pentru această perioadă a anului și discontinuu, chiar dacă trecător se pot semnala ninsori slabe și la altitudini mai joase.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare